als_Latn dik_Latn sag_Latn
Akuzat e Doshit, reagon PKD e Mark Frrokut: Të papranueshme, vlerësojmë reagimin e krerëve të shtetitFlash e Mërkurë, 11 Mars, 2015 | 18:50 pm
Pas akuzave të ngritura nga deputeti Tom Doshi se ndaj tij dhe deputetit tjetër Mhill Fufi ishte ngritur një atentat kriminal i mbështetur nga krye parlamentari Ilir Meta, ka reaguar edhe Partia Kristiandemokrate me kryetar Mark Frrokun.
Ky i fundit është përmendur në akuzat e deputetit Tom Doshi, si person që ka pasur dijeni për atentatin e ngritur ndaj tij.
Në disa deklarata të mëparshme, deputeti Doshi ka thënë se për atentatin u njoftua nga Mark Frroku. Por në dëshminë e dhënë nga kreu i PKD-së në Prokurorinë e Krimeve të Rënda, mësohet të ketë thënë se ai nuk ka pasur dijeni për ngjarjen.
Ndërkaq, në një deklaratë për mediat, PKD thotë se lidhur me çështjen “Doshi” vlerëson qëndrimet e krerëve të mazhorancës. PKD i quan të papranueshme akuzat që bëhen ndaj kryetarit Mark Frrokut, duke shtuar se kjo forcë politike mbështet qëndrimet e mazhorancës dhe është e mobilizuar për objektivat e zgjedhjeve lokale të 21 qershorit.
als_Latn als_Latn als_Latn als_Latn als_Latn